ואן ריפאבליק

1996-2006: הקמת הלהקה וראשית דרכה

הלהקה הוקמה בקולורדו בשנת 1996 על ידי ריאן טדר וזאק פילקינס שהכירו בתיכון והיו חברי הלהקה הראשונים. במקור הלהקה נקראה "This Beautiful Mess". לאחר שסיימו את התיכון התפרקה הלהקה כאשר כל אחד פנה לדרך אחרת. השניים התאחדו מחדש בלוס אנג'לס בשנת 2003 ותשעה חודשים לאחר מכן הוחתמו בחברת "תקליטי קולומביה".לאחר ביצוע שינויים נוספים בשמה של הלהקה והוספת חברי הלהקה אחרים, החלה הלהקה להתמקד בעשיית המוזיקה. אחרי שנתיים וחצי של הקלטות ההקלטות נזרקו על ידי "תקלטי קולומביה". הלהקה התחילה לעבוד עם אתר האינטרנט "MySpace" והחלו להתפרסם ולבסוף החוזה עם "תקליטי קולומביה" התחדש.

2007-2009: הפריצה הגדולה ואלבום בכורה "Dreaming Out Loud"

לאחר מספר שנים של דשדוש, הצליחה הלהקה להיכנס לתודעת הציבור ב-2007 עם הסינגל "Apologize" בשיתוף עם המפיק טימבלנד שהיה הסינגל הראשון שראה אור מאלבום הבכורה שלהם. הסינגל הגיע לראשי המצעדים ב-16 מדינות וזכה למה שהיה בזמנו מספר ההשמעות הגדול ביותר בתחנות הרדיו עם כ-10,000 השמעות בשבוע. הלהקה הוציאה את אלבום הבכורה שלה, "Dreaming Out Loud", ב-20 בנובמבר 2007. האלבום נמכר בלמעלה מ-2 מיליון עותקים ברחבי העולם. שבוע לאחר צאת האלבום הופץ הסינגל השני ממנו, "Stop and Stare", שהגיע אף הוא לראשי המצעדים עם מספר הורדות של למעלה משני מיליון. לאחר מכן הופץ "Say (All I Need)‎" שהיה הסינגל השלישי מהאלבום. השיר הופץ ב-24 ביוני 2008 ולא זכה להצלחה רבה כמו קודמיו. לשיר הוקלטה גם גרסה בצרפתית. ב-8 בספטמבר הופץ הסינגל "Mercy" שהיה הרביעי מהאלבום. הסינגל הרשמי האחרון מהאלבום היה "Come Home" שהופץ ב-14 ביולי 2009 והופץ כסינגל דיגיטלי בביצוע של הלהקה לבד או בביצוע של הלהקה יחד עם הזמרת שרה ברילס. השיר נכתב והוקדש לחיילים האמריקאים.

2009-2011: "Waking Up" האלבום השני

האלבום השני, "Waking Up" (להתעורר), יצא ב-17 בנובמבר 2009. האלבום הגיע למקום ה-21 במצעד הבילבורד עם למעלה מ-300,000 מכירות בארצות הברית. מתוכו הופץ הסינגל "All the Right Moves" ב-29 בספטמבר 2009 והגיע למקום השמונה עשר במצעד הבילבורד. הסינגל השני מהאלבום הופץ ב-30 באוקטובר ונקרא "Secrets". לאחר מכן, "Marchin On" שהיה שיתוף פעולה עם טימבלנד הופץ ב-18 ביוני 2010 ונבחר לשיר הרשמי של מונדיאל 2010. הסינגל הרביעי והאחרון מהאלבום היה "Good Life" שהופץ ב-19 בנובמבר 2010 ולא צלח את המצעדים.

2015-2013: "Native" האלבום השלישי

אלבומה השלישי של הלהקה, "Native", יצא לאור ב-22 במרץ2013. האלבום דורג במקום ה-4 במצעד הבילבורד, עם זאת, בשבוע הראשון של הפצת האלבום נמכרו כ-60,000 עותקים.
הסינגל המצליח ביותר מאלבום זה הוא "Counting Stars" (ספירת כוכבים) שיצא ב-31 במאי של אותה שנה, וזכה להצלחה ברחבי העולם. השיר הגיע למקום השני במצעד הבילבורד הוט 100 בארצות הברית וזכה להצלחה בעוד מספר מדינות בולטות, כמו: קנדה, ישראל, ובריטניה. נכון ל-2018 לשיר כ-2.8 מיליארד צפיות ביוטיוב.
באלבום יצאו עוד שירים רבים מוכרים כמו, "If I Lose Myself" שהגיע למקום ה-10 באוסטריה, גרמניה, פולין, סלובקיה, שוודיה ושווייץ, "Feel Again", "Love Runs Out", "I Lived" ועוד.
הלהקה הופיעה בישראל לראשונה ב-28 במאי 2015 בפארק הירקון, לעיני כ-20,000 צופים, במסגרת סיבוב ההופעות "Native tour".

2016 - הווה: "Oh My My" האלבום הרביעי ושירים חדשים

האלבום הרביעי, "Oh My My" יצא ב-7 באוקטובר 2016. האלבום זכה להצלחה והגיע למקום ה-3 במצעד האלבומים הבילבורד 200. מתוך האלבום יצאו הסינגלים "Wherever I Go" שיצא ב-17 במאי 2016, "Kids" שיצא ב-25 באוגוסט 2016 ו - "Let's hurt tonight" שיצא ב-7 בינואר 2017. מהאלבום יצאו עוד שני שירים נוספים "Future Looks Good" שיצא ב-7 בספטמבר 2016 ו-".A.I" שיצא ב-29 בספטמבר 2016 בשיתוף פעולה עם פיטר גבריאל.
באפריל 2017 ריאן טדר סולן הלהקה פרסם פוסט בעמוד הפייסבוק הרשמי של ואן ריפבליק ובו הוא מסביר על הדרך החדשה של הלהקה להוציא שירים, ללא אלבום.
מאז ההודעה הלהקה הוציאה שלושה שירים:
"No Vacancy" שיצא ב-28 באפריל 2017. לשיר יצאו גם שלוש גרסאות נוספות בספרדית, צרפתית ואיטלקית.
"Truth to Power" ששותף כשיר הנושא לסרט "An Inconvenient Sequel: Truth to Power" (סרט ההמשך ל"אמת מטרידה").
"Rich Love" שיצא ב-14 ביולי 2017 בשיתוף עם צוות המפיקים הנורווגים SeeB.
בפברואר 2017 הלהקה הודיעה ייצגו את "2017 Honda civic tour", שהחל ב-7 ביולי אותה שנה.